CELEX: 61969CJ0005
Language: fi
Date: 1969-07-09
Title: Yhteisöjen tuomioistuimen tuomio 9 päivänä heinäkuuta 1969. # Franz Völk v. Ets J. Vervaecke SPRL. # Oberlandesgericht Münchenin esittämä ennakkoratkaisupyyntö. # Asia 5/69.

Avis juridique important

|

61969J0005

Yhteisöjen tuomioistuimen tuomio 9 päivänä heinäkuuta 1969.  -  Franz Völk v. Ets J. Vervaecke SPRL.  -  Oberlandesgericht Münchenin esittämä ennakkoratkaisupyyntö.  -  Asia 5/69.  

Oikeustapauskokoelma 1969 sivu 00295 Tanskank. erityispainos sivu 00069 Kreikank. erityispainos sivu 00091 Portugalink. erityispainos sivu 00095 Espanjank. erityispainos sivu 00339 Ruotsink. erityispainos sivu 00409 Suomenk. erityispainos sivu 00407

TiivistelmäAsianosaisetOikeudenkäynnin kohdeTuomion perustelutPäätökset oikeudenkäyntikuluistaPäätöksen päätösosa
Avainsanat

1.  Oikeudenkäyntimenettely - Ennakkoratkaisu - Yhteisöjen tuomioistuimen toimivalta - Rajoitukset (ETY:n perustamissopimuksen 177 artikla) 2.  ETY:n politiikka - Yritysten välistä kilpailua koskevat säännöt - Sopimukset, jotka saattavat vaikuttaa jäsenvaltioiden väliseen kauppaan - Käsite (ETY:n perustamissopimuksen 85 artikla) 3.  ETY:n politiikka - Yritysten välistä kilpailua koskevat säännöt - Yksinoikeussopimukset, joihin liittyy ehdoton alueellinen suoja - Kielto - Kiellon välttäminen asianosaisten kyseisen tuotteen markkinoilla olevan heikon aseman vuoksi (ETY:n perustamissopimuksen 85 artikla)  

Tiivistelmä

1.  Perustamissopimuksen 177 artiklan a alakohtaa koskevissa tapauksissa yhteisöjen tuomioistuin ei ole toimivaltainen soveltamaan perustamissopimusta yksittäistapaukseen. Se voi kuitenkin kansallisen tuomioistuimen esittämän ennakkoratkaisupyynnön sanamuodosta erottaa nimenomaan perustamissopimuksen tulkintaan kuuluvat kysymykset. 2.  Jotta sopimus saattaisi vaikuttaa jäsenvaltioiden väliseen kauppaan, on oltava nähtävissä riittävällä todennäköisyydellä ja objektiivisten oikeudellisten tai tosiasiallisten seikkojen perusteella, että se saattaa vaikuttaa välillisesti tai välittömästi, tosiasiallisesti tai mahdollisesti jäsenvaltioiden väliseen kauppaan tavalla, joka voisi haitata jäsenvaltioiden välisten yhtenäismarkkinoiden tavoitteiden toteuttamista. 3.  On mahdollista, ettei yksinoikeussopimus  kuulu   85 artiklan1 kohdan soveltamisalaan, vaikka siihen liittyy ehdoton alueellinen  suoja, jos asianosaisilla on heikko asema kyseisten tuotteiden sellaisilla markkinoilla, jotka kuuluvat ehdottoman suojan alueelle.  

Asianosaiset

Asiassa 5/69, jonka Oberlandesgericht München on saattanut Euroopan talousyhteisön perustamissopimuksen 177 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassaFranz Völk, liikkeenharjoittaja, Kempten (Saksa), kantajana, vastaanEts J. Vervaecke SPRL, Bryssel, vastaajana,  

Oikeudenkäynnin kohde

ennakkoratkaisun ETY:n perustamissopimuksen 85 artiklan 1 kohdan tulkinnasta,  

Tuomion perustelut

1 Oberlandesgericht München on esittänyt yhteisöjen tuomioistuimelle 5.12.1968 tekemällään päätöksellä, joka on saapunut yhteisöjen tuomioistuimeen 28.1.1969, ETY:n perustamissopimuksen 177 artiklan nojalla ennakkoratkaisukysymyksen siitä, onko markkinaosuus, jonka vastaaja on tosiasiallisesti saanut tai jota se  on  tavoitellut  ETY:n  jäsenvaltioissa,  erityisesti Belgiassa ja Luxemburgissa, joka on myyntialue, jolla vastaaja nauttii ehdotonta suojaa, otettava huomioon ratkaistaessa, kuuluuko riidanalainen sopimus ETY:n perustamissopimuksen 85 artiklan 1 kohdassa ilmaistun kiellon soveltamisalaan. 2 Vaikka 177 artiklan a alakohtaa koskevissa tapauksissa yhteisöjen tuomioistuin ei ole toimivaltainen soveltamaan perustamissopimusta yksittäistapaukseen, se voi kuitenkin kansallisen tuomioistuimen esittämän ennakkoratkaisupyynnön sanamuodosta erottaa nimenomaan perustamissopimuksen tulkintaan kuuluvat kysymykset. 3 Kysymyksessä tarkoitetaan sopimuksia, joissa valmistaja, joka on luovuttanut jälleenmyyjälle tuotteittensa yksinmyyntioikeuden yhteismarkkinoiden tietyissä maissa, on sitoutunut suojelemaan jälleenmyyjää sellaisia toimituksia vastaan, joita kolmannet osapuolet voisivat toteuttaa kyseisissä maissa. Valmistaja on myös saanut jälleenmyyjältä sitoumuksen olla myymättä kilpailevia tuotteita. 4 Kysytään näin ollen, onko markkinaosuus, jonka yksinoikeuden haltija on saanut tai jota se tavoittelee yksinoikeusalueella, otettava huomioon ratkaistaessa, kuuluvatko kyseisen kaltaiset sopimukset perustamissopimuksen 85 artiklan 1 kohdassa ilmaistun kiellon soveltamisalaan. 5 Jotta sopimus voisi vaikuttaa jäsenvaltioiden väliseen kauppaan, on oltava nähtävissä riittävällä todennäköisyydellä ja objektiivisten oikeudellisten tai tosiasiallisten seikkojen perusteella, että se voi vaikuttaa välillisesti tai välittömästi, tosiasiallisesti tai mahdollisesti jäsenvaltioiden väliseen kauppaan tavalla, joka voisi haitata jäsenvaltioiden välisten yhtenäismarkkinoiden tavoitteiden toteuttamista. 6 Lisäksi 85 artiklan 1 kohdan kieltoa voidaan soveltaa ainoastaan, jos kyseessä olevan sopimuksen tarkoituksena on lisäksi estää, rajoittaa tai vääristää kilpailua yhteismarkkinoilla tai jos siitä seuraa, että kilpailu estyy, rajoittuu tai vääristyy yhteismarkkinoilla. 7 Esitettyjä edellytyksiä on tarkasteltava sopimukseen liittyvien tosiseikkojen valossa. Sopimus ei kuulu 85 artiklan kiellon soveltamisalaan, jos se vaikuttaa markkinoihin vain vähäisesti ottaen huomioon asianosaisten heikko asema kyseisten tuotteiden markkinoilla. On näin ollen mahdollista, ettei yksinoikeussopimus kuulu 85 artiklan 1 kohdan soveltamisalaan, vaikka siihen liittyy ehdoton alueellinen suoja, jos asianosaisilla on heikko asema kyseisten tuotteiden sellaisilla markkinoilla, jotka kuuluvat ehdottoman suojan alueelle.  

Päätökset oikeudenkäyntikuluista

8 Yhteisöjen tuomioistuimelle huomautuksensa esittäneelle Euroopan yhteisöjen komissiolle aiheutuneita oikeudenkäyntikuluja ei voida määrätä korvattaviksi.9 Pääasian asianosaisten osalta asian käsittely yhteisöjen tuomioistuimessa on välivaihe Oberlandesgericht Münchenissä vireillä olevan riita-asian käsittelyssä, minkä vuoksi kansallisen tuomioistuimen asiana on päättää oikeudenkäyntikuluista.  

Päätöksen päätösosa

YHTEISÖJEN TUOMIOISTUINon ratkaissut Oberlandesgericht Münchenin 5.12.1968 tekemällä päätöksellä esittämän ennakkoratkaisukysymyksen seuraavasti: Yksinoikeussopimus ei välttämättä kuulu 85 artiklan 1 kohdassa tarkoitetun kiellon soveltamisalaan, vaikka siihen liittyy ehdoton alueellinen suoja, jos asianosaisilla on heikko asema kyseisten tuotteiden sellaisilla markkinoilla, jotka kuuluvat ehdottoman suojan alueelle.